Што ж, сапраўды, для аптымізму ёсць падставы. Беларуская мова выкладаецца ў школах, а таму кожны, хто жадае ёю авалодаць, можа гэта зрабіць. На беларускай мове выходзяць газеты, часопісы, кнігі. Але гэтага недастаткова. Патрэбен фон, на якім бы мова не гучала, як дзіва. Яна не мусіць выклікаць здзіўленне ў банку, рэстаране, буціку. Яна павінна выйсці за межы інтэлігенцкіх, маладзёжных супольнасцяў і вясковых ды местачковых грамад. Беларуская мова можа абслугоўваць поўнасцю ўсе сферы жыцця грамадства.